12. 9. 88 De Europæiske Fællesskabers Tidende Nr. C 237/43 
3. Med indførelsen af det harmoniserede system er 
kogte æg med skal og kogte æg uden skal (såkaldte 
formede ægprodukter), som indtil 31. december 1987 
var klassificeret under position 21.07 under den fælles 
toldtarif og derfor betragtedes som produkter omfattet 
af bilag 2, nu placeret under position 04.07 og 04.08. 
De er dermed underkastet importafgifterne i forordning (EØF) nr. 2771/75. Den tarifmæssige ligestilling mellem 
på den ene side kogte æg med skal og kogte æg uden 
skal o på den anden side konserverede æg med og uden 
skal er fagligt korrekt og logisk. Det følger af den 
tarifmæssige placering, at disse produkter også bør 
være omfattet af forordning (EØF) nr. 2771/85. 
Bryssel, den 6. juli 1988. 
Alfons MARGOT 
Formand for 
Det økonomiske og sociale Udvalg 
Udtalelse om forslaget til Rådets direktiv om tilnærmelse af medlemsstaternes love og 
administrative bestemmelser om mærkning af tobaksvarer (*) 
(88/C 237/15) 
Rådet for De Europæiske Fællesskaber besluttede den 22. februar 1988 under henvisning til 
EØF-traktatens artikel 100 A at anmode om Det økonomiske og sociale Udvalgs (ØSU) 
udtalelse om ovennævnte emne. 
Det forberedende arbejde henvistes til ØSU's sektionen for miljø-, sundheds- og forbruger­
spørgsmål, som udpegede Philip H. Noordwal til ordfører. Sektionen vedtog sin udtalelse 
den 7. juni 1988. 
Det økonomiske og sociale Udvalg vedtog på sin 257. plenarforsamling, den 7. juli 1988, med 
42 stemmer for, 20 imod og 14 hverken for eller imod, følgende udtalelse (afstemning med 
navneangivelse). 
1. Indledning 
1.1. Formålet med Kommissionens forslag er at 
sikre, at man sammen med afskaffelsen af alle handels­
hindringer i 1992 også fjerner de eksisterende forskelle 
i mærkningen af tobaksvarer. 
1.2. Kommissionen forsøger endvidere at opfylde 
kravene i artikel 100 A, stk. 3, i Den Europæiske Fælles­
akt, hvori det fastsættes, at »Kommissionens forslag 
inden for sundhed, sikkerhed, miljøbeskyttelse og for­
brugerbeskyttelse, skal bygge på et højt beskyttelsesni­
veau«. 
1.3. Efter en udførlig beskrivelse af de cigaretmærk­
ningsbestemmelser, der findes i medlemsstaterne, nøjes 
(!) EFT nr. C 48 af 20. 2. 1988, s. 8. Kommissionen med en kort henvisning til Frankrig, 
Irland og Spanien, hvad angår pibetobak og skråtobak. 
1.4. ØSU godkender generelt forslaget dog med for­
behold af følgende bemærkninger. 
1.5. Nytten af Kommissionens forslag for andre to­
baksvarer end cigaretter og shagtobak er ikke tydelig, 
navnlig i betragtning af de relativt høje omkostninger, 
forslaget medfører for cigarer og pibetobak, som tegner 
sig for en ringe og aftagende del af markedet. 
1.6. ØSU er betænkelig ved den måde, Kommissio­
nen foreslår mærkningen harmoniseret på, navnlig hvad 
angår cigaretpakninger, idet den i lande med to eller 
Nr. C 237/44 De Europæiske Fællesskabers Tidende 12. 9. 88 
flere officielle sprog vil lægge for meget beslag på 
pakningens to brede sider. 
Man bør være mere opmærksom på at udforme 
pakningerne, således at de lovpligtige advarsler står 
tilstrækkeligt klart, uden dog at skæmme pakningens 
udseende. Det haster med at få forsket i de praktiske 
følger og effektiviteten af advarslernes placering, anven­
delse af farve og symboler. 
1.7. Endvidere finder ØSU, at Kommissionens kort­
fattede omtale af forslagets konsekvenser for de mindre 
tobaksproducenter er utilstrækkelig, og tvivler på rig­
tigheden af Kommissionens påstand om, at et lavere 
salg af tobaksprodukter vil blive udlignet af det, tidlige­
re rygere giver ud til andre produkter. Dette skyldes, at 
det hovedsageligt er GD V, der skal værne om den 
offentlige sundhed, mens GD VI i henhold til traktatens 
artikel 39, stk. 1, fører en helt anden politik, som består 
i at fremme tobaksproduktionen i EF. ØSU understreger 
derfor behovet for en sammenhængende tobakspolitik, 
hvor man forsøger at forene forslagene til at forbedre 
og værne om den personlige og offentlige sundhed med 
behovet for at finde en måde at støtte de arbejdstagere 
i tobakssektoren på, som vil blive ramt på brødet af 
dette mærkningsdirektiv. 
2. Generelle bemærkninger 
2.1. ØSU tvivler på, at de juridiske konsekvenser 
af forslaget er blevet tilstrækkeligt undersøgt. Dette 
betvivles især, fordi forslaget er baseret på traktatens 
artikel 100 A, stk. 3, i stedet for artikel 100, stk. 1. Det 
er nemlig helt klart en hindring for den frie handel 
mellem medlemsstaterne, at eksportøren er underkastet 
importlandets sprogbestemmelser og dettes valg af ad­
varsler. Endvidere mener ØSU, at tilpasningen til den 
tekniske udvikling (artikel 5 og 6 i forslaget) ikke bør 
henhøre under Kommissionen, men under Minister­
rådet. 
2.2. Cigaretter og shagtobak tegner sig for over 90 % 
af markedet for tobaksvarer. De øvrige tobaksvarer, 
såsom cigarer og pibetobak, tegner sig for en lille og 
faldende markedsandel. De mange forskellige produkt­
variationer, som eksporteres i små serier til mange 
lande, betyder, at de ekstra omkostninger, som forslaget 
medfører, vil blive forholdsvis høje. Dette gælder især 
cigarer, som undertiden sælges enkeltvis. Formålet med Kommissionens forslag (Målet med en 
sådan forbedret mærkning er imidlertid at nedsætte 
forbruget) er allerede blevet nået strukturelt set for 
cigarer og pibetobak. Hidtil har 9 ud af 10 medlemssta­
ter ikke fundet det nødvendigt med en advarsel på disse 
produkter. 
Såfremt Kommissionen imidlertid agter også at lade 
disse produkter være omfattet af en anti-rygningspoli-
tik, bør der overvejes en generel advarsel på salgsstedet. 
Formålet med forslaget er at nedbringe tobaksforbru­
get. Mærkningen af alle tobaksprodukter må derfor 
vurderes systematisk og regelmæssigt, således at man 
klart kan se, hvor meget den bidrager til at, at få 
nedbragt forbruget. 
2.3. ØSU understreger fortsat, at sundhed og sikker­
hed er af største betydning, men mener, at Kommissio­
nen tager alt for let på forslagets konsekvenser for 
erhvervslivet. 
Kommissionen yder en stor og stigende støtte til EF's 
tobaksproduktion (fra 782 millioner ECU i 1986 til 940 
millioner ECU i 1988). Denne støtte går i stigende 
omfang til tobakssorter, som er efterspurgte i EF. 
Råtobak dyrkes især i Frankrig, Grækenland, Italien, 
Spanien og Portugal. I disse lande avendes 210 000 ha 
land til tobaksproduktion. I EF er 900 000 mennesker, 
svarende til 300 000 fuldtidsstillinger, beskæftiget med 
tobaksdyrkning. Tobaksforarbejdsningsindustrien gi­
ver arbejde til 140 000 mand/år, medens distributions­
sektoren beskæftiger cirka 1,8 million mennesker, sva­
rende til 200 000 mand/år. 
I betragtning af tobakkens betydning kan Kommissio­
nen ikke med et forslag, der tager sigte på at begrænse 
forbruget, fralægge sig ansvaret for de følger, som dette 
forslag vil få for erhvervslivet og beskæftigelsen med 
en stort set irrelevant henvisning til mindre virksom­
heder. Der bør samtidig fremsættes forslag om støtte 
til de mennesker, som gennem tab af arbejdsplads og 
indkomst bliver hårdest ramt af dette direktiv. 
2.4. ØSU sætter spørgsmålstegn ved den måde, hvor­
på forslaget skal gennemføres. Er Kommissionen mon 
klar over, at kravet om at trykke to advarsler på det 
eller de officielle sprog og med bogstaver på 3 mm 
betyder, at der lægges alt for stort beslag på de to brede 
sider af nutidens cigaretpakninger. Med bestemmelsen 
12. 9. 88 De Europæiske Fællesskabers Tidende Nr. C 237/45 
om, at advarslerne skal dække mindst 2 % af den samle­
de overflade, har Kommissionen overset, at nogle med­
lemsstater har to eller flere officielle sprog, som af 
politiske grunde ikke kan negligeres. 
Endvidere bør advarslen om muligt anbringes på 
pakningens smalle sider i lighed med gældende praksis 
i flertallet af de medlemslande, som allerede påbyder 
en sådan advarsel. 
2.5. Piktogrammer anvendes ikke som advarsel i 
noget medlemsland og kan derfor naturligvis ikke har­
moniseres, men efter ØSU's mening kunne de måske 
være løsningen på pladsproblemet og på problemet 
med, at der opstår handelshindringer. 
Derfor anmoder ØSU Kommissionen om at undersøge 
muligheden for som advarsel at indføre et piktogram 
(hvormed der absolut ikke menes et dødningehoved 
med to korslagte knogler), idet dette vil sikre den frie 
varebevægelse i EF. 
Alle til rådighed stående muligheder skal efterprøves 
for at finde en løsning på pladsproblemet, samtidig med 
at der udskrives en konkurrence for at finde frem til et 
virkningsfuldt piktogram. 
For om nødvendigt at styrke informeringen af forbruge­
ren kunne et piktogram ledsages af en advarsel eventuelt 
affattet på flere sprog eller endog på alle Fællesskabets 
officielle sprog og trykt på en kulørt seddel, der skulle 
lægges ind i cigaretpakningerne, ligesom det sker for 
andre produkter, som f.eks. brugsanvisningen for foto­
grafiske film. 
3. Særlige bemærkninger 
Artikel 1 
»Tobaksvarer« bør ændres til »Cigaretter og shagto­
bak«. Dette vil afspejle situationen inden for tobaksfor­
bruget i EF uden dermed at udvande formålet med 
forslaget. 
Artikel 2 m.m. 
Definitionen på tobaksvarer i stk. 1 udgår, og udtrykket 
»tobaksvarer« ændres til »cigaretter og shagtobak« 
overalt i teksten. 
Artikel 1 og 2 
Såfremt forslaget skal omfatte alle tobaksvarer, bør det 
overvejes at indføre en bestemmelse om, at der på 
salgsstedet skal anbringes en generel advarsel mod ryg­
ning. Artikel 3, stk. 1 
ØSU frygter, at der vil opstå forholdsvis store forskelle 
i resultaterne, hvis der tillades forskellige målemetoder. 
Ved enhver metode tillades en tolerance på 15-20% i 
forhold til det tal, der angives på pakken. Endvidere 
giver de forskellige metoder meget forskellige resultater. 
Det vil derfor være bedre blot at anføre én metode, 
f.eks. ISO-norm 8453 (den elektrostatiske metode) (1). 
Artikel 4 
Såfremt der vælges et piktogram som advarsel, bør 
denne artikel helt falde væk og erstattes af en relevant 
bestemmelse. Også bilaget bør i så fald tilpasses. 
I fald det bliver for besværligt at indføre et piktogram, 
har ØSU følgende bemærkninger til artikel 4. 
Artikel 4, stk. 1 
Denne advarsel bør klart anføre, hvilken myndighed — 
national eller supranational — der har krævet den trykt, 
f.eks. ved angivelse af den myndighed eller beslutning, 
der foreskriver advarslen. 
Artikel 4, stk. 1,2 og 3 
Under alle omstændigheder er den foreslåede kombina­
tion af 2 advarsler, flere sprog og bogstavsstørrelser på 
3 mm et urimeligt krav at stille til tobaksforarbejdnings-
industrien. Endvidere er bestemmelserne om en bog-
stavsstørrelse på 3 mm, og om at advarslen skal dække 
2% af den samlede overflade, tydeligvis ikke afstemt 
efter hinanden. Stk. 3 kan udgå. Stk. 4 er tilstrækkelig 
klart. Endelig bør advarsler mod rygning om muligt 
tilpasses gældende praksis i flertallet af de medlemslan­
de, der foreskriver sådanne advarsler, og anføres på 
pakningens sider. 
Artikel S 
ØSU er ikke sikker på, om Kommissionen juridisk set 
kan opstille artikler af denne slags i et direktiv, hvormed 
den normale beslutningsprocedure for kommende for­
anstaltninger kan omgås. I henhold til artikel 145 i 
EØF-traktaten har Rådet beføjelse til at træffe be­
slutninger og kan i de retsakter, det vedtager, tildele 
Kommissionen beføjelser til at gennemføre de forskrif-
(') ISO = Den internationale Standardiseringsorganisation. 
Nr. C 237/46 De Europæiske Fællesskabers Tidende 12. 9. 88 
ter, det udfærdiger. Artikel 10 i Fællesakten har samme Artikel 7 
ordlyd. Dette aspekt burde undersøges nærmere, således 
at der ikke senere opstår juridiske problemer. Der henvises til bemærkningerne til artikel 5. 
Artikel 6 
Bilag 
Under henvisning til artikel 3, stk. 1, bør det her nævnte 
udvalg bestå af eksperter på dette område fra medlems- Ordene »Rygning giver« i I a og b og i II a og e erstattes 
staterne og ikke hovedsagelig af repræsentanter/em- af ordene »Rygning kan give«. II g' affattes således: 
bedsmænd, medmindre disse er eksperter. »Rygere kan dø tidligere end andre«. 
Bryssel, den 7. juli 1988. 
Alfons MARGOT 
Formand for 
Det økonomiske og sociale Udvalg 
BILAG 1 
til Det økonomiske og sociale Udvalgs udtalelse 
Afstemning om udtalelsen som helhed 
Følgende tilstedeværende eller repræsenterede medlemmer stemte for udtalelsen: 
Aparicio-Bravo, Årets, Beltrami, Beretta, Bos, Ceyrac, Coyle, van Dam, Donck, Eulen, Gardner, Geuenich, 
Giacomelli, Glesener, Goris, Horsken, Kaaris, Kazazis, Kroger, Luchetti, Masprone, Meyer-Horn, Muhr, 
Neto Da Silva, Nierhaus, Nieuwenhuize, Noordwal, de Normann, Pardon, Pearson, Pelletier, Petersen, 
Proumens, Riera-Marsa, Rolåo-Goncalves, Rouzier, Schmitz, Schopges, Spijkers, Tukker, Wagner, With-
worth. 
Følgende tilstedeværende eller repræsenterede medlemmer stemte imod udtalelsen: 
Ataide-Ferreira, Bento-Goncalves, Lobo-Brandåo R. Cai, Calvet-Chambon, Campbell, Alves-Conde, Dodd, 
Dos Santos, van Eeckert, Etty, Hilkens, Houthuys, Jaschick, Mantovani, Morales, Moreland, Orsi, Proenca, 
Silva, Vidal. 
Følgende tilstedeværende eller repræsenterede medlemmer stemte hverken for eller imod udtalelsen: 
Aspinall, Cavazzuti, Dunet, Flum, Hancock, Lojewski, Nielsen B., Nielsen P., Poeton, Rea, Roseingrave, 
Speirs, Tixier, Vercellino. 
12. 9. 88 De Europæiske  Fællesskabers  Tidende Nr. C 237/47 
BILAG  2 
til Det  økonomiske  og sociale  Udvalgs  udtalelse 
Følgende  ændringsforslag,  der blev  støttet  af mere  end  en fjerdedel  al de afgivne  stemmer,  blev  forkastet 
under  debatten: 
Punkt  1.5. 
Dette  punkt  udgår. 
Begrundelse 
Kommissionens  sigte  med  forslaget  om mærkning  af tobaksvarer  er at give  brugeren,  dvs.  forbrugeren,  den 
fornødne  information.  Kommissionen  foreslår,  at dette  skal  gælde  for samtlige  tobaksvarer.  Det  forekommer 
ikke hensigtsmæssigt,  hvad  begrundelsen  end  måtte  være,  at udelukke  en bestemt  slags  tobak. 
Afstemingsresultat 
18 stemmer  for,  35 stemmer  imod,  7 stemmer  hverken  for eller  imod. 
Punkt  1.6. 
Punktet  affattes  i stedet  således: 
»ØSU  støtter  Kommissionens  forslag  om tilstræbeisen  af en tydelig  og letlæselig  mærkning  omfattende  alle 
tobaksvarer.« 
Begrundelse 
Da det  her  drejer  sig om information  af forbrugeren  vedrørende  tobaksvarer,  må det  tilstræbes,  at denne 
information  i tydelig  form  når frem  til forbrugeren.  Derfor  har Kommissionen  fremlagt  forsigtige  forslag,  da 
det ikke  kan  være  meningen  at indsnævre  mulighederne  så meget,  at der nærmest  ikke  bliver  noget  informativt 
tilbage. 
Afstemningsresultat 
25 stemmer  for,  36 stemmer  imod,  9 stemmer  hverken  for eller  imod. 
Punkt  2.1. 
Følgende  sætning  udgår: 
»Det  er nemlig  helt  klart  en hindring  for  den  frie  handel  mellem  medlemsstaterne,  at eksportøren  er 
underkastet  importlandets  sprogbestemmelser  og dettes  valg  af advarsler.« 
Begrundelse 
Indlysende. 
Afstemningsresultat 
23 stemmer  for,  31 stemmer  imod,  9 stemmer  hverken  for eller  imod. 
Punkt  2.2. 
Dette  punkt  udgår. 
Begrundelse 
Kommissionsforslaget  sigter  mod  at give  forbrugerne  information  om rygning;  det tjener  ikke  noget  formål  at 
udelukke  bestemte  produkter,  således  som  de foreslås  af sektionen.  Et faldende  forbrug  for visse  tobakssorters 
vedkommende  kan  ikke  være  noget  afgørende  argument  i denne  sammenhæng. 
Afstemningsresultat 
21 stemmer  for,  36 stemmer  imod,  9 stemmer  hverken  for eller  imod. 
Nr. C 237/48 De Europæiske Fællesskabers Tidende 12. 9. 88 
Punkt 2.4. 
Dette punkt udgår. 
Begrundelse 
I plet. 1.6 er det angivet, at vort Udvalg kan tilslutte sig Kommissionens forslag vedrørende en fyldestgørende 
mærkning. Dette er ikke i overensstemmelse med, hvad der står i punkt 2.4 i udtalelsen. Desuden er det en 
kendsgerning, at der i lande med flere officielle nationale sprog ikke er registreret problemer med hensyn til 
viderebringelse af budskabet. 
Afstemningsresultat 
17 stemmer for, 36 stemmer imod, 12 stemmer hverken for eller imod. 
Punkt 2.5. 
Teksten ændres til følgende: 
»ØSU foreslår Kommissionen at undersøge, om den nødvendige verbale mærkning kan suppleres med et 
piktogram, som advarer om helbredsskader. Måske kan man desuden overveje at indlægge en mere udførlig 
seddel i cigaretpakkerne, så rygerne får den bedst mulige information.« 
Begrundelse 
Indlysende. 
Afstemningsresultat 
18 stemmer for, 46 stemmer imod, 7 stemmer hverken for eller imod. 
Punkt 3 
Bemærkningerne til artikel 1 og til artikel 2 m.m. udgår. 
Begrundelse 
Der er nok, der tyder på, at alle tobaksvarer kan være skadelige på forskellig måde, og der næres betænkelighed 
for, at der kan dukke nye produkter op (skråtobak), som kunne være lige så farlige. 
Afstemningsresultat 
18 stemmer for, 35 stemmer imod, 17 stemmer hverken for eller imod. 
Bilag 
Afsnittet udgår. 
Begrundelse 
Kommissionens tekst er klarere, og der er ingen mening i at indføje begrebet »kunne». 
Afstemningsresultat 
17 stemmer for, 42 stemmer imod, 10 stemmer hverken for eller imod.